stanford-oval/wikipedia huggingface dataset:
Pardes (elokuva)
Juoni

Ganga (Mahima Chaudhry) on intialainen tyttö, joka on kasvanut konservatiivisen perheensä kanssa pienessä kylässä. Kishorilal (Amrish Puri) on varakas ja menestynyt intialais-yhdysvaltalainen liikemies, joka asuu Los Angelesissa, mutta on hyvin kiintynyt kotimaahansa Intiaan sekä sen arvoihin ja kulttuuriin. Vierailullaan Intiassa hän tapaa vanhan ystävänsä Suraj Devin (Alok Nath) ja asuu tämän luona. Vierailunsa aikana hän tutustuu Suraj Devin perheeseen ja tykästyy erityisesti vanhimpaan tyttäreen Gangaan, joka on kuin intialaisen kulttuurin ilmentymä. Kishorilal toivoo löytävänsä intialaisen tytön länsimaalaistuneelle pojalleen Rajiville (Apurva Agnihotri) ja uskoo Gangan olevan se oikea. Hän ehdottaa Gangan ja Rajivin avioliittoa ja Devin perhe suostuu. Kishorilal tietää Rajivin suostuttelun olevan vaikeaa, koska tämä ei ole ikinä edes käynyt Intiassa.
Kishorilalilla on suunnitelma. Hän lähettää ottopoikansa Arjunin (Shah Rukh Khan) suostuttelemaan Rajivin Intiaan tapaamaan Gangaa. Arjun saapuu Devin taloon ja järjestelee asioita Rajiville sopivaksi. Rajiv saapuu paikalle, eikä ole innoissaan avioliittosuunnitelmasta. Arjun yrittää monen päivän ajan saada Gangan ja Rajivin pitämään toisistaan, ja samalla ystävystyy Gangan kanssa. Lopulta Rajiv ja Ganga suostuvat avioliittoon.
Kihlaus solmitaan Intiassa ja häät järjestetään Yhdysvalloissa. Ganga lähtee innoissaan Yhdysvaltoihin uuden perheensä kanssa. Uudessa ympäristössä hänen ainoa ystävänsä on Arjun, jonka kanssa hänellä muodustuu erityinen side. Ajan kuluessa Ganga huomaa, että Rajiv ei ole sellainen kuin Arjun antoi ymmärtää. Ganga kohtaa monta kulttuurishokkia yllättäessään Rajivin tupakoimasta, juomasta alkoholia ja juhlimasta; myöhemmin selviää myös, että Rajivilla on ollut useita seksisuhteita ja hän tapailee edelleen entistä tyttöystäväänsä. Ganga kysyy Arjunilta, miksi tämä valehteli hänelle, ja Arjun ymmärtää olevansa itse rakastunut Gangaan.
Rajivin perhe huomaa Gangan ja Arjunin läheisen suhteen ja varoittaa Kishorilalia, joka käskee Arjunin lähteä kaupungista. Ganga lähtee Rajivin kanssa matkalle Las Vegasiin. Hän kaipaa Arjunia, mutta yrittää tulla toimeen Rajivin kanssa. Eräänä iltana humalainen Rajiv yrittää raiskata Gangan, joka onnistuu pakenemaan. Arjun saa tietää Gangan katoamisesta ja lähtee etsimään tätä. Arjun löytää Gangan juna-asemalta itkemästä vaatteet revittyinä. Kun Ganga kertoo tapahtuneesta, Arjun lupaa suojella häntä ja auttaa hänet takaisin perheensä luo Intiaan.
Suraj Dev saa väärää tietoa siitä, miksi Arjun toi Gangan takaisin Intiaan. Dev luulee, että Arjun karkasi hänen tyttärensä kanssa, ja yrittää tappaa Arjunin. Hän on menettänyt luottamuksensa Gangaan ja lukitsee tämän vajaan. Samaan aikaan Kishorilal on saapunut Intiaan Rajivin kanssa, joka on valmis tappamaan Arjunin.
Arjunin ja Rajivin pitkän ja verisen tappelun jälkeen Ganga saa kerrottua perheelleen ja Kishorilalille, mitä Rajiv yritti tehdä hänelle. Järkyttyneinä molemmat perheet ymmärtävät virheensä. Vihainen Kishorilal kieltää Rajivin ja hyväksyy Arjunin pojakseen. Perheet saattavat Gangan ja Arjunin yhteen, ja he menevät lopulta naimisiin.
Näyttelijät

| 0 | 1 | 2 |
| --- | --- | --- |
|  Shah Rukh Khan  | … |  Arjun Sagar   |
|  Mahima Chaudhry  | … |  Kusum Ganga   |
|  Amrish Puri  | … |  Kishorilal	   |
|  Apurva Agnihotri  | … |  Rajiv	   |
|  Alok Nath  | … |  Suraj Dev   |
|  Padmavati Rao  | … |  Narmada   |
|  Dina Pathak  | … |  Surajin äiti   |
|  Himani Shivpuri  | … |  Kulwanti 	   |
|  Madhuri Bhatia  | … |  Neeta   |
|  Smita Jaykar  | … |  Paddy   |
|  Richa Pallod  | … |     |
|  Prachi Save  | … |  Daksha   |
|  Aditya Narayan  | … |  Potla   |
|  Rakesh Thareja  | … |  Paul   |
Soundtrack

Elokuvan musiikin sävelsi Nadeem-Shravan ja sanoitukset teki Anand Bakshi.
”Do Dil Mil Rahe Hain” (Kumar Sanu)
”Meri Mehbooba” (Kumar Sanu, Alka Yagnik)
”Yeh Dil Deewana” (Sonu Nigam, Hema Sardesai, Shankar Mahadevan, Ehsaan)
”I Love My India” (Hariharan, Kavita Krishnamurthy, Shankar Mahadevan, Aditya Narayan)
”My First Day in USA” (Hema Sardesai)
”Nahin Hona Tha” (Alka Yagnik, Hema Sardesai, Udit Narayan, Sabri Bros)
”Jahan Piya Wahan Main” (K. S. Chithra)
”I Love My India” (Part 2) (Kavita Krishnamurthy)
”Title Music” (Sapna Awasthi, Shankar Mahadevan)
Vastaanotto

Box Office India julisti Pardesin ”superhitiksi”.
Palkinnot

Paras naistulokas – Mahima Chaudhry
Paras naislaulaja – Alka Yagnik (”Meri Mehbooba”)
Paras käsikirjoitus – Subhash Ghai
Paras musiikki – Nadeem-Shravan
Aiheesta muualla

Pardes Internet Movie Databasessa (englanniksi)
Pardes AllMoviessa. (englanniksi)
Perkussio

Perkussio tarkoittaa muun muassa seuraavia
Perkussio, lääketieteen tutkimusmenetelmä jossa tehdään koputtelemalla päätelmiä esimerkiksi keuhkojen tilasta
Lyömäsoitin
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Perkussio”, voi hakea sivunnimihaulla, laajalla sivunnimihaulla tai tekstihaulla.
Pembroke Pines

| Pembroke Pines |
| --- | --- |

 Pembroke Pines
 Koordinaatit: 26°0′45″N, 80°18′49″W 
Valtio:  Yhdysvallat
Osavaltio:  Florida
Piirikunta:  Broward
Perustettu:  1960
Korkeus:  2 m
Väkiluku (2010):  154 750
Aikavyöhyke:  UTC-5
 – Kesäaika:  UTC-4
 
 www.ppines.com 
Infobox OKVirheellinen NIMI-arvo: 
Pembroke Pines on kaupunki Floridassa.
Pembroke Pines sijaitsee Atlantin rannikolla, 25 minuutin ajomatkan päässä Miamista pohjoiseen ja 20 minuutin matkan päässä Fort Lauderdalesta etelään.
Kaupunki kasvoi nopeasti 1990-luvulla sen jälkeen kun hurrikaani Andrew aiheutti laajoja tuhoja Miamin seudulla vuonna 1992.
Vuoden 2010 väestönlaskennassa kaupungissa oli 154 750 asukasta. Arvio vuodelle 2017 oli 170 721. Asukkaista 66% on valkoisia ja 20% afroamerikkalaisia.
Aiheesta muualla

Kuvia tai muita tiedostoja aiheesta Pembroke Pines Wikimedia Commonsissa
Paula Heinonen

Paula Heinonen (s. 1962 tai 1963[lähde? ]) on funktionaalisen lääketieteen asiantuntija.
Koulutukseltaan hän on soveltavan mikrobiologian, soveltavan biokemian ja teollisuustalouden diplomi-insinööri Helsingin teknillisestä korkeakoulusta (nykyinen Aalto-yliopisto). Hän on myös tekniikan lisensiaatti, pääaineina soveltava mikrobiologia, biotekniikka ja elintarviketeknologia.
Kirjallisuutta

Vihdoinkin hyvä olo – Suolisto kuntoon ruokavalion avulla
Satumaista voimaa arkeen – Uutta puhtia jaksamiseen! (yhdessä Satu Silvon kanssa)
Hiivaongelmat – Suoliston merkitys terveydelle
Hyvinvointia vaihdevuosiin – Terveyttä ja energiaa oikealla ravinnolla
Aiheesta muualla

Paula Heinonen
Yle TV1: Puoli Seitsemän: Paula Heinonen Yle Areena
Palsamikasvit

| Palsamikasvit |
| --- | --- |
 Jättipalsami (Impatiens glandulifera)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Lahko::  Ericales
Heimo::  Palsamikasvit Balsaminaceae  A.Rich.
luokitusjärjestelmä::  APG III
Suvut
 Hydrocera  Impatiens – palsamit 
Katso myös
   Palsamikasvit Wikispeciesissä   Palsamikasvit Commonsissa 
Infobox OKNimi-testi OK: 
Palsamikasvit (Balsaminaceae) on kukkivien kasvien heimo. Heimoon kuuluu kaksi sukua, yksilajinen Hydrocera sekä noin tuhatlajinen palsamien (Impatiens) suku. Monia palsameita käytetään koristekasveina.
Kuvaus

Palsamikasvit ovat ruohovartisia yksi- tai monivuotisia kasveja. Lehdet ovat yksinkertaiset, yleensä sahalaitaiset ja lajista riippuen kierteisesti, vastakkaisesti tai vuorottaisesti asettuneet. Kukat ovat kaksineuvoisia ja tsygomorfisia. Kukan verhiö koostuu yleensä kolmesta, joskus viidestä verholehdestä, joista alin on muita suurempi. Teriö koostuu viidestä terälehdestä. Hedelmä on marja tai kota.
Suvut

Hydrocera, vain yksi laji, Hydrocera triflora
Impatiens – palsamit, noin 900–1200 lajia lähteestä ja määritelmästä riippuen
Levinneisyys

Palsamien suvun ja siten myös koko heimon suurin lajirunsaus esiintyy trooppisessa ja subtrooppisessa Afrikassa, lajeja kasvaa myös Aasiassa, Euroopassa ja Pohjois-Amerikassa. Hydrocera-suvun ainoa laji kasvaa eteläisessä ja kaakkoisessa Aasiassa.
Pickala Golf

Pickala Golfin päärakennus.
Pickala Golf on Suomen suurin golfkeskus kolmella erilaisella kahdeksantoista reiän kentällä. Golfkeskus sijaitsee Uudellamaalla Siuntion Störsvikissä noin 40 kilometriä Helsingistä länteen. Pickala Golfin päärakennus sijaitsee samalla paikalla, jossa entinen Störsvikin kartano on sijainnut. Golfkeskuksen palveluihin kuuluu muun muassa golfopetusta, ravintola, Caddiemaster saunoineen, sekä Pro Shop -kauppa.
Vuonna 2022 Yle Västnyland kertoi, että alueelle on suunniteltu hotellia ja sataa uutta asuinrakennusta.
Paul Nyberg

Paul Nyberg
Paul Bernhard Nyberg (4. tammikuuta 1889 Porvoo – 28. joulukuuta 1968 Helsinki) oli suomalainen kirjastonhoitaja ja ruotsin kielellä kirjoittanut kirjailija.
Henkilöhistoria

Nybergin vanhemmat olivat lehtori Berndt Axel Nyberg ja Zachris Topeliuksen tytär Aina Sofia Topelius. Hän pääsi ylioppilaaksi 1907 Porvoon suomalaisesta yhteiskoulusta ja valmistui Helsingin yliopistosta filosofian kandidaatiksi 1917. Nyberg väitteli 1932 tohtoriksi Åbo Akademissa; väitöskirja aineena oli Sipoon historia.
Nyberg oli Helsingin yliopiston kirjaston palveluksessa 1911–1957 aluksi amanuenssina ja viimeksi ylikirjastonhoitajana. Hän oli myös Tieteellisten seurojen kirjaston hoitaja 1909–1946 ja Herttoniemen museon intendentti 1924–1958. Nyberg sai professorin arvonimen 1957.
Nyberg oli Svenska Litteratursällskapetin johtokunnan jäsen 1945–1964, Finlands svenska författareföreningin varapuheenjohtaja 1945–1950 ja Nordiska författarrådetin jäsen 1945–1949. Hän toimitti useita kirjailija Zachris Topeliuksen teoksia, elämäkerrallisia muistinpanoja ja kirjekokoelmia.
Teollisuusneuvos Henrik B. Nyberg oli Paul Nybergin ja hänen puolisonsa Anna Katharina (Karin) Lovisa Boismanin poika.
Teoksia

Kammarrådet Claës Henrik Nybergs och Ottiliana Anna v. Fieandts barn och barnbarn t. o. m. femte led 1824-1914. Helsingfors 1914
Den gamla staden och andra dikter. Schildt, Helsingfors 1919
Hertonäs museum : vägledning för besökande i Topeliusrummen. Helsingfors 1926
Vem var Nils Dobblare?. Helsingfors 1927
Sibbo sockens historia 1 : Intill början av 1700-talet ; väitöskirja. Helsingfors 1931
En handelsbokhållare och en student : till minnet av vänskapen mellan Henrik Backman och Zacharias Topelius. Helsingfors 1932
Den Topeliuska manuskriptsamlingen i Universitetsbiblioteket 1-2. Helsingfors 1933
En bilresa på minnesrika vägar. Helsingfors 1935
En gammal mamsell : Hedvig Kristina Nyberg : ett kapitel ur en släkthistoria. Helsingfors 1935
Stansvik : en herrgårdsidyll i nyländska skärgården. Helsingfors 1935
Kuddnäsin ja Herttoniemen Topelius-museot. WSOY 1936
Från Kuddnäs till Björkudden : en bildkrönika om Zachris Topelius med text ur hans skrifter och brev. Söderström, Helsingfors 1938
Topeliuksen kuva-elämäkerta. WSOY 1940
Herrar och herrgårdar. Söderström, Helsingfors 1941
Människor och minnen : personliga hågkomster och släkthistoriska skildringar : 1.-6. samlingen ; utgivna under redaktion av Paul Nyberg och Victor Hoving. Söderström, Helsingfors 1942-1953
Där havet blommar ; konstnärlig utstyrsel av Frans Nyberg. Söderström, Helsingfors 1943
Topeliusmuseet på Kuddnäs. Helsingfors 1945
Zachris Topelius. 1949
Z. Topelius : elämäkerrallinen kuvaus 1-2. WSOY 1950
Sibbo sockens historia 2 ; kirj. Paul Nyberg, Bror Åkerblom. Sibbo komun, Sibbo 1950
Östersundom kapell : minnesskrift med anledning av kapellkyrkans tvähundraårsjubileum. Östersundom kapellförsamling, Borgå 1954
Emsalö skärgårdskapell : historik utgiven till kapellets invigning den 12 juni 1955. Borgå landskommun, Emsalö kapellförening, Borgå 1955
En nyländsk herrgård : Hökansböle gård och dess ägare genom tiderna. Söderström, Helsingfors 1956
Från barock till nyrokoko : en släktkrönika. Schildt, Helsingfors 1962
Eric von Rettig. Finländska gestalter 3. Ekenäs tryckeri, Ekenäs 1964
Det gamla Borgå ; färgfotografierna av Asko Rysä ; texterna av Gunnar Mårtenson och Paul Nyberg. WSOY 1965 (suomeksi nimellä Vanha Porvoo, WSOY 1965)
Palkinnot

Falckenin palkinto 1942
Svenska Litteratursällskapetin palkinto 1950
Pembroken linna

| Pembroken linna |
| --- | --- |

Sijainti:  Pembroke, Wales
Koordinaatit:  51°40′39.64″N, 4°55′14.5″W
Rakennustyyppi:  linna
Valmistumisvuosi:  1094
Rakennuttaja:  Arnulf de Montgomery
Omistaja:  yksityisomistuksessa
Julkisivumateriaali:  Silttikivi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Keskiaikainen Pembroken linna sijaitsee Pembrokessa Walesissa. Roger de Montgomery valloitti alueen vuonna 1094 ja hänen poikansa Arnulf de Montgomery rakennutti linnan 1094–1096 välisenä aikana. Jaarlin arvonimi ja linna päätyivät avioliiton kautta William Marshalille, jonka aikana linnaa laajennettiin merkittävästi. Jaarlikunta päätyi kruunulle vuonna 1389 ja jaarliksi nimitettiin vuonna 1453 Jasper Tudor, joka oli kuningas Henrik VI:n velipuoli. Hänen veljenpoikansa ja tuleva kuningas Henrik VII syntyi linnassa 1456.
Linnaa alettiin kunnostaa kenraalimajuri Ivor Philippsin ostettua sen 1928. Se on Grade I -luokan suojelukohde.
Aiheesta muualla

Kuvia tai muita tiedostoja aiheesta Pembroken linna Wikimedia Commonsissa
Pembrokeshiren rannikko

Pembrokeshiren rannikko (kymriksi Arfordir Penfro; engl. Pembrokeshire Coast) on kansallispuisto Walesin länsiosassa. Se on perustettu vuonna 1952 suojelemaan rannikon moninaisia maastonmuotoja.
Puiston pinta-ala on 620 km2. Siihen sisältyy rantakallioita, hiekkarantoja, luolia ja satamia. Puistossa kulkee 300 km pitkä vaellusreitti.
Aiheesta muualla

Wikimedia Commonsissa on kuvia tai muita tiedostoja aiheesta .
Visit Wales
Patriarkkoja ja oligarkkeja

| Patriarkkoja ja oligarkkeja |
| --- | --- |

Kirjailija:  René Nyberg
Kansitaiteilija:  Mika Tuominen
Kieli:  suomi
Kustantaja:  Siltala
Julkaistu:  2019
Ulkoasu:  sid.
Sivumäärä:  276
ISBN:  978-952-234-569-1
Löydä lisää kirjojaKirjallisuuden teemasivulta
Patriarkkoja ja oligarkkeja on suurlähettiläs René Nybergin esseekirja, jossa hän kertoo Suomen ja Venäjän lähihistoriasta. Kirjan on vuonna 2019 julkaissut Siltala.
Nyberg toimi diplomaattina Neuvostoliitossa ja Venäjällä kahteen otteeseen, ensin 1970-luvulla suurlähetystöissä Moskovassa ja Leningradissa, sitten 2000−2004 suurlähettiläänä Moskovassa. Teos on samalla omaelämäkerta ja historiallinen esseekirja.
Kirjan alkupuolessa, "Patriarkkoja", hän käsittelee laajasti ortodoksikirkkoa ja sen asemaa Neuvostoliiton aikana. Nybergin mukaan ortodoksisen kirkon merkitys oli Neuvostoliiton aikana paljon vahvempi kuin silloin uskottiin. Vaikka KGB piti pappeja otteessaan, patriarkan asema oli vahva, hän istui valtaistuimella. Kirjan jälkipuoli, "Oligarkkeja", on omistettu taloudelle, ja nimensäkin mukaisesti sen yhtenä aiheena on laajasti valtion omaisuuden siirtyminen yksityisten hallintaan. Nyberg avaa rahan ja vallan suhdetta: oligarkkien omaisuus on sidoksissa vallan suopeuteen, sillä Venäjällä yksityisomistukseen suhtaudutaan Neuvostoliiton perintönä yhä karsaasti.
Arviot

Seppo Paajanen toteaa arviossaan Etelä-Saimaassa, että Nyberg on  alansa asiantuntijana omaa luokkaansa.
Pekka Harttila (Satakunnan Kansa) kiittää, että Nyberg liikkuu joustavasti eri elämänaloilla. Hän käsittelee muun muassa Suomen ja Venäjän ortodoksikirkkojen suhteita ja sen ohella myös Viron kirkollisia oloja. Harttila ei löydä kirjasta juuri asiavirheitä.
Jukka Aminoff kirjoittaa blogiarvostelussaan, että Nybergin muistelmista heijastuu kuva siitä, että hän edustaa diplomaattina presidentti Urho Kekkosen ajan hengen realistista koulukuntaa.
Aiheesta muualla

Rene Nyberg ja teos Ylen Ykkösaamussa
Peili (leikki)

Peili on vanha seuraleikki.
Leikin kulku

Leikin säännöistä on erilaisia versioita, mutta niitä yhdistää selkeä perusajatus. Peilileikkiin tarvitaan:
laajahko paikka pihalla tai sisällä
vähintään kolme pelaajaa, mielellään enemmän
Yksi leikkijöistä valitaan peiliksi ja asettuu seisomaan selin muihin pelaajiin lyhyen matkan (n. 5–15 metriä) päähän. Etäisyys riippuu pelaajien lukumäärästä ja tilan antamista mahdollisuuksista. Muut pelaajat seisovat rivissä.
Leikin perusajatuksena on päästä peiliksi peilin paikalle. Pelaajat lähtevät hiljaisesti etenemään kohti edessä selin olevaa peiliä. Peili kääntyy ajoittain nopeasti ympäri. Jos hän havaitsee yhden tai useamman pelaajista liikkuvan, hän mainitsee kyseisen pelaajan tai pelaajat nimeltä, ja näiden on palattava lähtöviivalle.
Ollessaan kasvotusten muihin leikkijöihin peili voi myös käskeä heitä tekemään jotakin, esimerkiksi pyytää jotakuta ottamaan kolme askelta eteen- tai taaksepäin.
Näin jatketaan kunnes joku onnistuu koskettamaan peiliä selkään ja huudahtamaan "Peili!" Tämän jälkeen peilinä olija vaihtuu ja leikki voidaan aloittaa alusta.
Aiheesta muualla

PeiliKoulut Liikkeelle (Arkistoitu – Internet Archive)
Pendembu

| Pendembu |
| --- | --- |
 Pendembu
 Koordinaatit: 8°06′00″N, 10°42′00″W 
Valtio:   Sierra Leone
Maakunta:  Itäinen maakunta
Piirikunta:  Kailahunin piirikunta
Korkeus:  157 m
Väkiluku (2013):  20 502
Infobox OKVirheellinen NIMI-arvo: 
Pendembu on kaupunki Sierra Leonen Kailahunin piirikunnassa, Itäisessä maakunnassa. Vuoden 2004 arvion mukaan kaupungin asukasluku oli 7 243. Uudemman arvion mukaan asukasluku on 20 502. Pendemu sijaitsee noin 58 kilometriä Kenemasta ja 378 kilometriä Freetownista itään. Pendembu on kaupankäynnin keskus ja yksi itäisen Sierra Leonen merkittävimmistä kaupungeista.
Suurin osa Pendembun väestä kuuluu mendejen etniseen ryhmään. Kaupungin puhutuimmat kielet ovat mende ja krio. Pendembu on muun muassa Sierra Leonen entisen presidentin Ahmad Tejan Kabbahin koti.
Penda

Lasimaalaus Worcesterin katedraalissa, joka esittää Pendan kuolemaa.
Penda (k. 15. marraskuuta 655) oli Mercian kuningas 626/632–655. Anglosaksien kronikan mukaan hän oli kuningas Pybban poika, Creodan pojanpoika ja Cynewaldin pojanpojanpoika. Penda nosti Mercian yhdeksi Englannin voimakkaimmista kuningaskunnista ja viivytti Northumbrian mahdin nousua. Hän säilyi pakanana koko elämänsä, mutta hyväksyi poikansa Peadan kääntymisen kristinuskoon.
Penda nousi valtaistuimelle vuonna 626 ja hallitsi aluksi Northumbrian alaisuudessa. William Malmesburylaisen mukaan Penda alkoi hyökkäillä naapurikaupunkeihin ja aiheutti niissä suurta kauhua. Anglosaksien kronikan mukaan Penda taisteli Wessexin kuninkaita Cynegilsiä ja Cwichelmiä vastaan Cirencesterissä vuonna 628, mutta solmi sen jälkeen heidän kanssaan rauhan. Bedan mukaan Penda tuki Gwyneddin kuningas Cadwallonia, joka nousi kapinaan Northumbrian kuningas Edwiniä vastaan. Edwin sai surmansa taistelussa heitä vastaan vuonna 632. Myöhemmin Penda surmasi Northumbrian seuraavan kuninkaan Oswaldin Maserfieldin taistelussa.
Penda lienee ollut aikansa voimakkain kuningas Englannissa, mutta ei ole mitään merkkejä siitä, että hän olisi yrittänyt alistaa muut kuningaskunnat suoraan alaisikseen. Vuonna 645 Penda kuitenkin pakotti Wessexin kuninkaan Cenwalhin maanpakoon Itä-Angliaan kolmeksi vuodeksi, koska tämä oli hylännyt vaimonsa, joka oli Pendan sisar. Penda miehitti Bernician vuonna 655 useasta kuningaskunnasta keräämänsä armeijan voimalla, mutta Bedan mukaan Northumbrian kuningas Oswiu surmasi Pendan samana vuonna Winwaedin taistelussa lähellä Leedsiä.
Pembroke (Malta)

| Pembroke |
| --- | --- |

 vaakuna
 Pembroken sijainti Maltan kartalla
 Koordinaatit: 35°55′35″N, 14°28′51″E 
Valtio:  Malta
Pinta-ala  ():  
 – Kokonaispinta-ala:  2,3 km²
Väkiluku:  2 650
 – Väestötiheys:  1 152 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Pembroke on kunta Maltan pääsaaren Koillis-osassa itärannikolla. Sen asukasluku on noin 2 650 ja pinta-ala 2,3 neliökilometriä.
Aiheesta muualla

Kuvia tai muita tiedostoja aiheesta Pembroke (Malta) Wikimedia Commonsissa
Maltan kunnat
| --- | --- |
Malta:  Attard · Balzan · Birgu · Birkirkara · Birżebbuġa · Cospicua · Dingli · Fgura · Floriana · Għargħur · Għaxaq · Gudja · Gżira · Ħamrun · Iklin · Senglea · Kalkara · Kirkop · Lija · Luqa · Marfa ·  Marsa · Marsaskala · Marsaxlokk · Mdina · Mellieħa · Mġarr · Mosta · Mqabba · Msida · Mtarfa · Naxxar · Paola · Pembroke · Pietà · Qormi · Qrendi · Rabat · Safi · St. Julian's · San Ġwann · St. Paul's Bay · Santa Luċija · Santa Venera · Siġġiewi · Sliema · Swieqi · Tarxien · Ta' Xbiex · Valletta · Xgħajra · Żabbar · Żebbuġ · Żejtun · Żurrieq
Gozo:  Fontana · Għajnsielem · Għarb · Għasri · Kerċem · Munxar · Nadur · Qala · San Lawrenz · Sannat · Victoria (Rabat) · Xagħra · Xewkija · Żebbuġ
Pietro Abbà Cornaglia

Pietro Abbà Cornaglia (20. maaliskuuta 1851 – 2. toukokuuta 1894) oli italialainen säveltäjä, urkuri ja pianisti.
Abbà Cornaglia syntyi Alessandriassa ja opiskeli isäpuolensa johdolla ennen pääsemistään Milanon konservatorioon. Hän opiskeli siellä vuosina 1868–1871 pianonsoittoa ja sävellystä opettajinaan muiden muassa Antonio Angeleri ja Lauro Rossi.
Opintojensa jälkeen hän kierteli konserttipianistina ja sai lopulta urkurinpaikan Alessandrian katedraalista vuonna 1880. Hän toimi urkurina kuolemaansa saakka ja perusti lisäksi musiikkikoulun ja johti katedraalin orkesteria.
Abbà Cornaglia sävelsi useita piano- ja urkuteoksia sekä kamarimusiikkia. Lisäksi hänen tuotantoonsa kuuluvat kirjat Sulla introduzione del canto popolare in tutte le masse di comunità, e specialmente nella scuola (1880) ja Impressioni d'un viaggio in Germania (1881) sekä kolme oopperaa:
Isabella Spinola (Milano, 1877)
Maria di Warden (Milano, 1884)
Una partita scacchi (Pavia, 1892)
Yksikään ooppera ei ole jäänyt elämään.
Perhosvaikutus

Perhosvaikutus eli perhosefekti (engl. butterfly effect) on kaaosteoriassa käytetty vertaus siitä, että perhosen siivenisku voisi saada aikaan myrskyn toisella puolella maapalloa. Laajemmin ja tarkemmin se käsitetään epälineaarisessa järjestelmässä olevaksi ominaisuudeksi, jossa pienet muutokset alkutilassa tai välivaiheissa aikaansaavat suuria muutoksia tapahtumassa. Perhosefektissä kaoottisuus syntyy kun muutoksen koko ei ole verrannollinen sen määrään vaan erot kasvavat ”korkoa korolle”, jolloin pienikin muutos tai häiriö voi aikaansaada suuria vaikutuksia.
Ilmiön keksi meteorologi Edward Lorenz, joka  vuonna 1961 keksi sääennusteisiin liittyvässä tutkimuksessaan sen, että tulevan säätilan arvioinnissa alkuarvojen pienikin heitto, esimerkiksi pyöristäminen tai pieni häiriö suuntaan tai toiseen aiheuttaa ketjureaktioita, jotka muuttavat lopputuloksen pitkällä tähtäimellä kokonaan erilaiseksi: pienet syyt johtivat suuriin vaikutuksiin. Ilmiötä alettiin kutsua ”alkuarvoherkkyydeksi”.
Perhosvaikutus tuli tunnetuksi Lorenzin esitelmöidessä tieteellisessä kokouksessa Washington D.C:ssä v. 1972, jossa hän kysyi retorisesti, ”Voiko perhosen siipien heilahdus Brasiliassa aiheuttaa tornadon Texasissa?”
Kirjallisuutta

Lorenz, E. 1963. ”Deterministic non periodic flow.” Journal of Atmospheric Science, Vol. 20, ss. 130-141.
Aiheesta muualla

Kaaosteorioiden käsitteitä (Arkistoitu – Internet Archive)
Ympäristö ja geofysiikka
Pankkien sosialisointi

Pankkien sosialisointi oli eräissä maissa 1970- ja 1980-luvuilla kannatusta saavuttanut yhteiskunnallinen pyrkimys.